দি অ্যাশেজ
এটি আন্তর্জাতিক ক্রীড়ায় প্রতিপক্ষ দুই দলের মধ্যে সবচেয়ে উদযাপিত বিষয়রূপে চিহ্নিত হয়ে আছে। বর্তমানে এটি দ্বি-বার্ষিকাকারে পালাক্রমে ইংল্যান্ড ও অস্ট্রেলিয়ায় ১৮ থেকে ৩০ মাসের ব্যবধানে অনুষ্ঠিত হচ্ছে। অ্যাশেজে পাঁচটি টেস্ট ম্যাচ, প্রতি ম্যাচে দুই ইনিংস নিয়ে টেস্ট ক্রিকেটের যাবতীয় আইন-কানুন প্রতিপালন করে অনুষ্ঠিত হয়। কোন কারণে সিরিজ ড্র হলে পূর্বেকার অ্যাশেজ বিজয়ী দলের কাছেই ট্রফিটি রক্ষিত থাকে।
২০১২ এশিয়া কাপ
গণপ্রজাতন্ত্রী চীন তাদের গুয়াংঝু প্রদেশে আয়োজনের প্রস্তাবনা দিয়েছিল। কিন্তু এশিয়ান ক্রিকেট কাউন্সিল স্বাগতিক দেশ হিসেবে বাংলাদেশকে এ প্রতিযোগিতা আয়োজনের সিদ্ধান্ত প্রদান করে। এ নিয়ে বাংলাদেশে ৩য়বারের মতো এশিয়া কাপ ক্রিকেট প্রতিযোগিতা অনুষ্ঠিত হয়। এর পূর্বে ১৯৮৮ এবং ২০০০ সালে স্বাগতিক বাংলাদেশ সফলভাবে এশিয়া কাপ ক্রিকেট প্রতিযোগিতা সম্পন্ন করেছিল।